Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: az 56/1996. (XII. 12.) AB határozat felhívta a figyelmet
Paragraph Index: 928

42. §-ában is, amikor a helyi önkormányzáshoz való jog meghatározása során a települések között és egy egységhez tartozóként említi a fővárost és kerületeit”. Az Alkotmánybíróságnak ez a döntése kifejezetten rámutat a következőkre is: „Vannak (...) olyan települési önkormányzati feladat- és hatáskörök, amelyek amiatt, mert a főváros egészét, illetőleg több kerületet érintenek, nem utalhatók a kerületi önkormányzatok feladat- és hatáskörébe”. (ABH 1996. 204, 206.) Az Ötv. 63/A. § e) pontja, a 65/A. § (2) bekezdése és a Hgtv. 23. §-a bemutatott rendelkezései összevetéséből kitűnik, hogy a Hgtv. végrehajtására, így a települési szilárd hulladék mint közszolgáltatás ellátásával kapcsolatos tárgykörök szabályozására a fővárosban Budapest Főváros Önkormányzata kapott rendeletalkotási felhatalmazást. Mindezek alapján az Alkotmánybíróság úgy ítélte meg, hogy az Ör. sérelmezett, a települési szilárd hulladék elszállítása díjának megállapítására és megfizetésére vonatkozó előírásai erre irányuló jogalkotási felhatalmazás hiányában születtek, s ezért ellentétesek a Hgtv. 23. §-ával, az Ötv. 16. § (1) bekezdésével, a 63/A. § e) pontjával és a 65/A. § (2) bekezdésével, ily módon pedig az Alkotmány 44/A. § (2) bekezdésével is. A vázoltakra tekintettel az Alkotmánybíróság az Ör.-nek a kezdeményezésben támadott szabályozását törvényellenesnek minősítette és a rendelkező részben foglaltaknak megfelelően megsemmisítette. Az Alkotmánybíróság e határozatának közzététele az Abtv. 41. §-án alapul. Dr. Kiss László s. k., Dr. Kukorelli István s. k., alkotmánybíró alkotmánybíró Dr. Holló András s. k., előadó alkotmánybíró Alkotmánybírósági ügyszám: 569/H/2000. Az Alkotmánybíróság 41/2001. (X. 19.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti előírások felülvizsgálatára irányuló kezdeményezés alapján meghozta a következő határozatot: Az Alkotmánybíróság megállapítja, hogy Budapest Főváros XVI. kerületi Önkormányzat Képviselő-testületének az önkormányzat közbeszerzéseinek, illetve közbeszerzési értékhatár alatti egyes beszerzéseinek részletes

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes